La lettre en bambara
Bataki ka lase bangebaaw minnun bɛ so sigi la
Anw bɛ an ka so.
Anw ni an denw ma deli o la abada.
Tuma don ka kuma u fɛ. Ka kuma u fɛ waati bɛ, waati jàn na ka tɛmɛ waati wɛrɛ la.
Tuma don ka u lamɛn. Ka u lamɛn waati jàn na ka tɛmɛ waati wɛrɛ la.
Tuma don ka u dɔn kosɛbɛ.
Ka kuma ni an denw ye, o nàfa ka bon, walasa ka nin gɛlɛya (Koronawirusi bana) in tigɛ ɲɔgɔn fɛ : ka ɲɔgɔn hakili sigi, ka hakili jigin kɛ, ka fɛnw nàfa man fɔ ɲɔgɔn ye.
Ka kuma ni an denw ye, ka u dɛmɛ u ka kalan baaraw la : ka kuma lakɔli ani baara kàn, ka kuma u ka ɲɛsiranyaw ani u ka kalan sabatili kàn, o bɛ a kɛ u bɛ taa ɲɛfɛ, nin gɛlɛya kɔnɔ ani ni u kɔsɛginna lakɔli fana la !
Kalan baaraw minnun bɛ bɔ lakɔli fɛ olu ye tuma ɲuman ye ka jɛkafɔ kɛ.
Denmisenw bɛ sɛ ka ɲɛfoli kɛ tuma bɛɛ u bangebaaw mà u ye min faamu, u ma min faamu, min ka nɔgɔn, min ka gɛlɛn.
Anw bɛ sɛ ka nɛgɛjuru ci bɛmamuso dɔ ma, bɛnkɛ dɔ ma, teri dɔ ma, sigiɲɔgɔn dɔ ma walasa ka faamu ɲuman sɔ rɔ.
Anw bɛ sɛ ka o kɛ ɲɔgɔn fɛ, hali ni anw hakili la anw tɛ a dɔn.
Lakɔlikaramɔgɔw bɛ kalan degeliw ti denmisenw bɛ minnun dɔn ka u kɛ.
Lakɔlikaramɔgɔw bɛ kalan degeliw fana ti minnun ka gɛlɛn kɔsɔbɛ ni denmisenw bɛ sɛ ka u kɛli kɔrɔbɔ ka olu faamuyali ɲini aw fɛ, aw ka ɲininkaliw fɛ, ka kuma u kàn.
Tuma dɔw la a ka gɛlɛn : o tɛ fɛn tiɲen, u bɛ na o ye kɔfɛ lakɔli la.
Aw ye aw denw ɲininka u ye min faamu, hali ni u bɛ a fɔ ko « olu ma foyi faamu ».
Aw ye aw miirinna fɔ u mà, aw ye a ɲini ka faamu ɲɔgɔn fɛ.
Anw tɛ kabakoma fɛn ɲini, nga ka taasi ɲɔgɔn fɛ.
Bangebaaw minnun bɛ kan wɛrɛ fɔ min tɛ lakɔli kan ye :
Ka kuma a kɔrɔ ye « ka fɔ ni ka lamen », ka kumaɲɔgɔnya kan na an bɛ min fɛ, anw bɛ min dɔn.
Kanw bɛɛ cɛɲi, nàfa bɛ u la ka kuma den fɛ.
Kanw bɛɛ ka kan ni ka ɲininkali kɛ, ka fɔ, ka mada, ka dimi, ka lakali ni ka maanaw lakali, ka ɲɛfɔli kɛ, ka yɛlɛ ɲɔgɔn fɛ, walima ka kuma gansan tèn.
Aw ye kuma ni kan ye min ka nɔgɔ, min nàfa ka bon aw mà ka aw den kumaɲɔgɔnya.
Aw ye aw den bila ka kan sugandi a bɛ min fɛ, min nàfa ka bon o ye ka ɲɔgɔn kumaɲɔgɔnya.
Jɛkulu : « La diversité, ensemble » (bangebaaw, lakɔlikaramɔgɔ, ɲininibaaw, kalandenw).
fra_Latn bam_Latn bam_Latn dyu_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn dyu_Latn dyu_Latn bam_Latn dyu_Latn bam_Latn bam_Latn bam_Latn dyu_Latn bam_Latn bam_Latn